LH FUND ส่งกองหุ้นขนาดกลาง-เล็กทั้งตลาด SET-mai มองโอกาสโตสูง
นายมนรัฐ ผดุงสิทธิ์ กรรมการผู้จัดการ บริษัท หลักทรัพย์ จัดการ กองทุน แลนด์ แอนด์ เฮ้า ส์ จำกัด หรือ LH FUND เปิดเผยว่า บริษัทตอบรับกับโอกาสการลงทุนในหุ้นไทยช่วงนี้ ด้วยการเปิดเสนอขายกองทุนเปิด แอล เอช มีเดียม สมอล แคป อิควิตี้ (LHMSEQ) ครั้งแรก (IPO) ตั้งแต่วันนี้-20 ก.ค.58 โดยกองทุนจะลงทุนในตราสารทุนของบริษัทจดทะเบียนในตลาดหลักทรัพย์ฯและ/หรือตลาดหลักทรัพย์ เอ็ม เอ ไอ (mai) โดยจะเน้นลงทุนในหุ้นของบริษัทขนาดกลางและขนาดเล็กที่มีศักยภาพในการเติบโตทางธุรกิจสูง เฉลี่ยในรอบปีบัญชีไม่น้อยกว่าร้อยละ 80 ของ NAV โดย LHMSEQ จะรับซื้อคืนหน่วยลงทุนอัตโนมัติ ไม่เกินปีละ 6 ครั้ง
14 ก.ค. 2558

นายมนรัฐ ผดุงสิทธิ์ กรรมการผู้จัดการ บริษัท หลักทรัพย์ จัดการ กองทุน แลนด์ แอนด์ เฮ้า ส์ จำกัด หรือ LH FUND เปิดเผยว่า บริษัทตอบรับกับโอกาสการลงทุนในหุ้นไทยช่วงนี้ ด้วยการเปิดเสนอขายกองทุนเปิด แอล เอช มีเดียม สมอล แคป อิควิตี้ (LHMSEQ) ครั้งแรก (IPO) ตั้งแต่วันนี้-20 ก.ค.58 โดยกองทุนจะลงทุนในตราสารทุนของบริษัทจดทะเบียนในตลาดหลักทรัพย์ฯและ/หรือตลาดหลักทรัพย์ เอ็ม เอ ไอ (mai) โดยจะเน้นลงทุนในหุ้นของบริษัทขนาดกลางและขนาดเล็กที่มีศักยภาพในการเติบโตทางธุรกิจสูง เฉลี่ยในรอบปีบัญชีไม่น้อยกว่าร้อยละ 80 ของ NAV โดย LHMSEQ จะรับซื้อคืนหน่วยลงทุนอัตโนมัติ ไม่เกินปีละ 6 ครั้ง
ปัจจัยที่สนับสนุนให้ LH FUND ออกกองหุ้น LHMSEQ คือการเติบโตของกำไรสุทธิต่อหุ้นของบริษัทขนาดกลางและเล็กคาดว่าจะดีกว่าหุ้นของบริษัทขนาดใหญ่ เนื่องจากหุ้นขนาดกลางและเล็กมีสัดส่วนนักลงทุนต่างชาติถือครองอยู่ในระดับต่ำ ทำให้ความผันผวนของราคาหุ้นที่เกี่ยวข้องกับการลงทุนของ นักลงทุนต่างชาติอยู่ในระดับต่ำ จึงสามารถลดความเสี่ยงเรื่องการเคลื่อนไหวของนักลงทุนต่างชาติไปได้ และมูลค่าหุ้นขนาดกลางและขนาดเล็กไม่ได้แพงไปกว่าหุ้นขนาดใหญ่ จึงมีโอกาสของอัตราการเติบโตของกำไรในอนาคตที่น่าสนใจ
ทั้งนี้ LH FUND ยังคงมีมุมมองต่อการลงทุนในตลาดหุ้นไทยในเชิงบวก แม้ในระยะสั้นตลาดอาจมีความผันผวนจากความกังวลของการปรับขึ้นอัตราดอกเบี้ยของสหรัฐ ความไม่ชัดเจนต่อปัญหาหนี้ของกรีซและความกังวลเกี่ยวกับฟองสบู่แตกของจีนอยู่บ้าง แต่มองว่าการลงทุนภาครัฐจะมากขึ้นในครึ่งปีหลัง 58 ขณะที่การเบิกจ่ายภาครัฐจะสูงขึ้นอย่างมีนัยสำคัญ
ดังนั้น จึงมองว่าระดับดัชนีในปัจจุบันได้สะท้อนถึงการชะลอตัวของเศรษฐกิจแล้ว โดยประเด็นที่ตลาดคาดหวังในระยะถัดไปคือโครงการโครงสร้างพื้นฐานภาครัฐต่อเนื่องไปที่การฟื้นตัวของยอดสินเชื่อ และการฟื้นตัวของความต้องการบริโภคในประเทศ การจัดสรรการลงทุนในครึ่งหลังของปี 58 จะเน้นลงทุนในหลักทรัพย์ที่ได้ประโยชน์จากการฟื้นตัวของเศรษฐกิจในประเทศมากขึ้น เช่น กลุ่มรับเหมาก่อสร้าง กลุ่มธนาคารและการเงินและกลุ่มท่องเที่ยว เป็นต้น
 
               